कृष्ण चरित्र सबको लुभाता है। कृष्ण सम्पूर्ण जिंदगी के पर्याय हैं उनका जीवन सन्देश देता है की जो भी पाना है संघर्ष से पाना है। कृष्ण आत्म तत्व के मूर्तिमान स्वरुप है कृष्ण की लीलाएं बताती हैं की व्यक्ति और समाज आसुरी शक्तियों का हनन तभी कर सकता है जब कृष्ण रुपी आत्म तत्व चेतन में विराजमान हो। ज्ञान और भक्ति के अभाव में कर्म का परिणाम कर्तापन के अहंकार में संचय होने लगता है। सर्वात्म रूप कृष्ण भाव का उदय इस अहंकार से हमारी रक्षा करता है। कंस गो हत्या का प्रवर्तक था उसके राज्य में नरबलि होती थी जरासंध 100 राजाओं का सर काट कर शिवजी पर बलि चढ़ाने वाला था कृष्ण ने इन दोनों आसुरी शक्तियों का संहार किया युद्धिष्ठिर के राजसूय यज्ञ में उन्होंने ब्राह्मणों की जूठी पत्तल उठाने का कार्य अपने हाथ में लिया था।